FI
C 207/4
Euroopan unionin virallinen lehti
23.5.2022
Pääasian asianosaiset Kantaja: Lombard Pénzügyi és Lízing Zrt.
Vastaaja: PN
Tuomiolauselma 1) Kuluttajasopimusten kohtuuttomista ehdoista 5.4.1993 annettua neuvoston direktiiviä 93/13/ETY on tulkittava siten, että sen säännösten tehokasta vaikutusta ei voida varmistaa yksinomaan kyseessä olevan jäsenvaltion ylimmän oikeusasteen tuomioistuimen antamalla lausunnolla, joka ei ole sitova ja jossa ilmoitetaan alemmille oikeusasteille, miten on meneteltävä sen vahvistamiseksi, että sopimus on pätevä tai tehokas sopimuspuolten välillä, kun sopimus ei voi jäädä voimaan sen pääkohdetta koskevan ehdon kohtuuttomuuden vuoksi, jos tällaisesta tilanteesta ei ole säädetty kansallisen oikeuden dispositiivisella säännöksellä.
2) Direktiiviä 93/13 on tulkittava siten, ettei se ole esteenä sille, että toimivaltainen kansallinen tuomioistuin päättää palauttaa tilanteen, jossa lainasopimuksen osapuolet olisivat olleet, jos tätä sopimusta ei olisi tehty, koska sopimuksen pääkohdetta koskeva sopimusehto on todettava kohtuuttomaksi tämän direktiivin nojalla, ja jos tämä sopimuspuolten tilanteen palauttaminen osoittautuu mahdottomaksi, kansallisen tuomioistuimen on varmistettava, että kuluttaja on viime kädessä tilanteessa, jossa hän olisi ollut, jos kohtuuttomaksi todettua ehtoa ei olisi koskaan ollut olemassa.
(1)
EUVL C 423, 7.12.2020.
Unionin tuomioistuimen tuomio (kahdeksas jaosto) 31.3.2022 – Euroopan komissio v. Portugalin tasavalta (Asia C-687/20) (1) (Jäsenyysvelvoitteiden noudattamatta jättäminen – Ympäristö – Direktiivi 2002/49/EY – Ympäristömelun arviointi ja hallinta – Taajamat, tieliikenteen pääväylät ja raideliikenteen pääväylät – 7 artiklan 2 kohta – Strategiset melukartat – 8 artiklan 2 kohta – Toimintasuunnitelmat – 10 artiklan 2 kohta – Liite VI – Strategisista melukartoista saadut tiedot – Toimintasuunnitelmien tiivistelmät – Jättäminen toimittamatta komissiolle säädetyssä määräajassa) (2022/C 207/05) Oikeudenkäyntikieli: portugali Asianosaiset Kantaja: Euroopan komissio (asiamiehet: M. Noll-Ehlers ja G. Braga da Cruz) Vastaaja: Portugalin tasavalta (asiamiehet: M. Pimenta, P. Barros da Costa, H. Almeida, J. Reis Silva ja L.
Inez Fernandes)
Tuomiolauselma 1) Portugalin tasavalta ei ole noudattanut ympäristömelun arvioinnista ja hallinnasta 25.6.2002 annetun Euroopan parlamentin ja neuvoston direktiivin 2002/49/EY 7 artiklan 2 kohdan ensimmäisen alakohdan, 8 artiklan 2 kohdan ja 10 artiklan 2 kohdan mukaisia velvoitteitaan, koska se ei ole yhtäältä laatinut tieliikenteen pääväyliä PT_a_rd00410, PT_a_rd00458, PT_a_rd00460, PT_a_rd00462 ja PT_a_rd00633 koskevia strategisia melukarttoja eikä toimintasuun­ nitelmia Amadoran ja Porton taajamille sekä tämän tuomion liitteessä tarkoitetuille tieliikenteen pääväylille ja raideliikenteen pääväylille ja koska se ei ole toisaalta toimittanut Euroopan komissiolle näistä kartoista saatuja tietoja eikä kyseisten toimintasuunnitelmien tiivistelmiä.
2) Portugalin tasavalta velvoitetaan korvaamaan oikeudenkäyntikulut.
(1)
EUVL C 62, 22.2.2021.